Zahid ki, mәscid içrә öziçün mәkan tutub
Zahid ki, mәscid içrә öziçün mәkan tutub, 
Bayquşdu kim, xәrabә ara aşiyan tutub.

Nadanlığın görün ki, könüldә o bişüur 
Yüz min qüsur ilә yenә qәsri-cinan tutub.

Kövsәrsә mәtlәbin, olasan kur, zahida, 
Görmürsәn әldә saqi meyi-әrğәvan tutub?!

Namәhrәm olduğiçün özün novәrusi-mey 
Sәndәn çәkib kәnara, cәmalın nihan tutub.

Yox badәdә nәsibinü kövsәrdә qismәtin, 
Bәdbәxtlik basıb sәni, zahid, ziyan tutub.

Fitva verir ki, sağәri-sәhbanı sındırın, 
Ey rindlәr, görün, bu xәtәkarı qan tutub.

Bixud, yәqin kәlamını dәrk eylәmәz avam, 
Saxla nihan ki, alәmi zәnnü güman tutub.

XIX əsrin qəzəlləri